
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 525 (1) 

Κήρυξη αναδασωτέας έκτασης 25 στρεμ. στην Κοινότητας Καναλιού 

Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 2β και 3α. 

4. Τις αριθ. 160417/8.7.1980 και 182447/24.9.1980 Διαταγές 
του Τπ. Γεωργίας. 

5. Την 511/4.3.1992 πρόταση της Διεύθυνσης Δασών Πρέβεζας, 
για κήρυξη ως αναδασωτέας της αναφερομένης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό την ανάπτυξη της δασικής βλά¬ 
στησης για την προστασία και τον εξωραϊσμό του τοπίου, την κοινοτική 
έκταση των είκοσι πέντε (25,0) στρεμμάτων που βρίσκεται στη θέση 
«Άγιος Νικόλαος» περιφέρειας Κοινότητας Καναλιού του Νομού Πρέ¬ 
βεζας και προσδιορίζεται από τα στοιχεία Α-Β-Γ-Δ-Ε-Ζ-Η-θ-Ι-Κ-Λ-Α 
όπως φαίνονται στο συνημμένο διάγραμμα, το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

Ανατολικά: Με αγροτικό δρόμο - κοινοτική έκταση. 

Δυτικά: Με κοινοτική έκταση. 

Βόρεια: Με κοινοτική έκταση. 

Νότια: Με κοινοτική έκταση - κληροτεμάχια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 4 Μαρτίου 1992 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
οινωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την 2524/1991 πράξη συναίνεσης ενώπιον της Συμβολαιογρά¬ 
φου Αθηνών Έρσης Μπέη-Πανέτσου, του Αθανασίου Αποστόλη, απο¬ 
κλειστικού κυρίου του παρακάτω περιγραφομένου ακινήτου. 

6. Τη 298/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 34336/3.10.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

8. Την κατόπιν αυτοψίας της υπαλλήλου Ελπίδας Μακρή, επιβεβαί¬ 
ωση των εμπλεκομένων στον υπολογισμό του μεταφερόμενου συντελε¬ 
στή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου Αθηνών, περιοχή Εξάρχεια, και επί της οδού Τσαμαδού 
αρ. 34, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών και 
ειδικότερα επί της οδού Τσαμαδού αρ. 34, περιοχή Εξάρχεια, έχει χα- 


ρακτηρισθεί ως διατηρητέο με την 46637/2457/23.7.1986 από¬ 
φαση του Υπουργού Περιβάλλοντος, Χωροταξίας και Δημοσίων Έργων 
(Δ' 638), του οποίου την αποκλειστική κυριότητα έχει ο παραπάνω συ- 
ναινών στη μεταφορά του συντελεστή δόμησης Αθανάσιος Αποστολής, 
όπως το βαρυνόμενο ακίνητο φαίνεται με στοιχεία Α, Β, Γ, Δ, Α στο 
σχετικό πρωτότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
4315/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 196,06 τ.μ. 

β. Ποσοστό κάλυψης: 70% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,007. 

δ. Δομήσιμες επιφάνειες που αντιστοιχούν σ’ αυτό: 196,06 τ.μ. X 
3,007 = 589,55 τ.μ. 

ε. Δομημένη επιφάνεια: 383,48 τ.μ. (εκ των οποίων 126,44 τ.μ. 
από ισόγειο και 257,04 τ.μ. στους ορόφους). 

στ. Μεταφερόμενη δομήσιμη επιφάνεια: 589,55 τ.μ. - 383,48 τ.μ. 
= 206,07 τ.μ. εκ των οποίων 10,80 τ.μ. από ισόγειο και 195,27 τ.μ. 
από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Αθανασίου Αποστόλη για εμβαδόν 206,07 τ.μ. (10,80 τ.μ. 
από ισόγειο και 195,27 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ {ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 6972/1036 (3) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των... κ.λπ.» (Α' 194), όπως προστέθηκε με την παρ. 1 του άρθρου 97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α' 101). 

2. Τις διατάξεις του από 6.10.1990 Π. Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγασμένων 
σταθμών αυτοκινήτων άνω των 80 θέσεων κ.λπ.» (Δ' 560). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Τις από 20.3.1991 (αρ. πρωτ. 1405/81/21.3.1991) και 
12.6.1991 (αρ. πρωτ. 3261/17.6.1991) αιτήσεις των Αργύρη και 
Μαρίας Διαμαντοπούλου. 


5. Την 3261/81/4.11.1991 αιτιολογική έκθεση του Τομέα Μετα¬ 
φορών του Οργανισμού της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου Αθηνών και εντός της περιοχής που καθορίσθηκε 
με το από 23.11.1990 Π. Δ/γμα (Δ’ 693) για την κατασκευή υπέρ¬ 
γειων εστεγασμένων χώρων στάθμευσης αυτοκινήτων άνω των 80 θέ¬ 
σεων και ειδικότερα επί των οδών Δεληγιάννη, Χίου και Β. Ουγκώ φε- 
ρόμενο ως ιδιοκτησία των Αργυρίου Διαμαντοπούλου και Μαρίας Δια- 
μαντοπούλου, όπως ο χώρος φαίνεται με στοιχεία Α, Β, Γ, Δ, Ε, Ζ, Η, Α 
στο σχετικό πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
6972/1992 πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Ο ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 100. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 278 (4) 

Απόρριψη της τροποποίησης των ορίων Οικισμού Λουτρού Βάλτου Ν. 

Αιτωλίας και Ακαρνανίας - Διόρθωση της 2573/1.10.87 απόφα¬ 
σης με την οποία καθορίστηκαν τα όρια του Οικισμού αυτού. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181/Δ’/3.5.85) 
«περί του τρόπου καθορισμού ορίων Οικισμών, των όρων και περιορι¬ 
σμών δόμησης αυτών κ.λπ.», όπως τροποποιήθηκε με το από 23.2.87 
Π.Δ. (ΦΕΚ 133/Δ'/1987). 

2. Την 2573/1.10.87 απόφασή μας με την οποία καθορίστηκαν τα 
όρια του Οικισμού Λουτρού Βάλτου. 

3. Την 23/1991 απόφαση του Κοινοτικού Συμβουλίου Λουτρού για 
τη διόρθωση της πιο πάνω απόφασής μας και τροποποίηση των ορίων 
του Οικισμού. 

4. Την 795/15.1.92 εισήγηση του Πολεοδομικού Γραφείου Αμφι¬ 
λοχίας. 

5. Τη σύμφωνη γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος του Νομού μας, που διατυπώθηκε στο 4/ 
1992 (θέμα Ιο) πρακτικό αυτού και του οποίου αποδεχόμαστε τις από- 
ψεις. 

Επειδή κατά τον καθορισμό των ορίων του Οικισμού Λουτρού και 
στην περιοχή όπου η οικοδομή (αποθήκη) του θεοφ. Τρομπούκη, υπάρ¬ 
χει λάθος όνομα στο σημείο 2 που αναφέρεται στο σχεδιάγραμμα που 
συνοδεύει την 2573/1.10.87 απόφασή μας. 

Συγκεκριμένα η οικοδομή του σημείου αυτού αναφέρεται ως απο¬ 
θήκη θ. Τρομπούκη, ενώ στην πραγματικότητα είναι το ακραίο σημείο 
της σχεδίου πόλεως της Κοινότητας και είναι Δ. Τανταρούδα. 

Επειδή η περιοχή επέκτασης των ορίων του Οικισμού Λουτρού, που 
προτείνει η Κοινότητα, κρίνεται ως ακατάλληλη για οικιστική χρήση, 
και η επέκταση αυτή είναι αντίθετη με το πνεύμα του από 24.4.85 Π. 

Δ/ 

τος. 

Επειδή η επέκταση των ορίων Οικισμού κρίνεται σκόπιμο να γίνεται 
μόνο σε εκτάσεις που εντάσσονται στον οικισμό για εξυπηρέτηση κοινω¬ 
φελών έργων, στεγαστική αποκατάσταση και δημιουργία θηλάκων οι¬ 
κισμού που έχουν παραλειφθεί από τον μελετητή κατά τον αρχικό καθο¬ 
ρισμό των ορίων, αποφασίζουμε: 

1. Δεν εγκρίνουμε, για τους λόγους που αναφέρονται στο σκεπτικό 
αυτής της απόφασης, την τροποποίηση των ορίων του Οικισμού Λου¬ 
τρού Βάλτου. 

2. Διορθώνουμε, για τους ίδιους λόγους, την 2573/1.10.87 από¬ 
φασή μας και συγκεκριμένα στο σημείο 2 του διαγράμματος που συνο¬ 
δεύει την απόφαση αυτή, εγκρίνουμε την αναγραφή του ονόματος Δ. 
Τανταρούδας (η ιδιοκτησία του οποίου είναι το ακραίο σημείο του σχε¬ 
δίου Πόλεως Λουτρού) αντί του εσφαλμένου ονόματος «οικοδομή Θεοφ. 
Τρομπούκη». 

Η απόφασή μας αυτή να δημοσιευθεί στην Εφημερίδα της Κυβερνήσεως. 

Μεσολόγγι, 24 Φεβρουάριου 1992 
Η Νομάρχης 

ΜΑΙΡΗ ΣΟΡΩΤΟΤ-ΤΣΑΝΑΚΗ 
-♦- 

Αριθ. 2963/π.ε. , (5) 

Καθορισμός αρτιότητας οικοπέδων εντός των ορίων του Οικισμού Λου¬ 
τρού Βόνιτσας Ν. Αιτωλίας και Ακαρνανίας. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάιξεις του από 23.4.85 Π. Δ/τος (ΦΕΚ 181/Δ /3.5.85) 
«περί του τρόπου καθορισμού ορίων Οικισμών της Χώρας, όρων και πε¬ 


ριορισμών δόμησης», όπως τροποποιήθηκε με το από 23.2.87 Π. Δ/ 
γμα (ΦΕΚ 123/Δ'/1987). 

2. Την 2294/1.10.87 απόφασή μας, που δημοσιεύτηκε στο ΦΕΚ 
1052/Δ'/1987, με την οποία καθορίστηκαν τα όρια του Οικισμού 
Λουτρού Βόνιτσας, οι όροι και περιορισμοί δόμησης των οικοπέδων αυ¬ 
τού. 

3. Την 1801/22.8.91 εισήγηση του Πολεοδομικού Γραφείου Αμφι¬ 
λοχίας. 

4. Τη σύμφωνη γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος της Νομαρχίας μας, που διατυπώθηκε στο 4/ 
1992 (θέμα 2ο) πρακτικό αυτού και του οποίου αποδεχόμαστε τις από- 
ψεις. 

Επειδή η 2294/1.10.87 απόφασή μας όριζε ως αρτιότητα οικοπέ¬ 
δων εντός των ορίων του Οικισμού, το εμβαδόν των οικοπέδων του ρυ¬ 
μοτομικού σχεδίου. 

Επειδή, όμως, τα οικόπεδα του Οικισμού Δρυμού Βόνιτσας διαφορο¬ 
ποιούνται κατά ομάδες, ως προς το εμβαδόν (480 μ. έως 560 μ.), απο¬ 
φασίζουμε: 

Τροποποιούνται, για τους λόγους που αναφέρονται στο σκεπτικό αυ¬ 
τής της απόφασης, την 2294/1.10.87 προγενέστερη απόφασή μας, 
καθορίζουμε την αρτιότητα των οικοπέδων του Οικισμού Δρυμού Βόνι¬ 
τσας σε 500 μ2 (για όσα οικόπεδα εντάχτηκαν στα όρια του οικισμού με 
την 2294/1.10.87 απόφασή μας). 

Η απόφασή μας αυτή να δημοσιευθεί στην Εφημερίδα της Κυβερνήσεως. 

Μεσολόγγι, 25 Φεβρουάριου 1992 
Η Νομάρχης 

ΜΑΙΡΗ ΣΟΡΩΤΟΤ-ΤΣΑΝΑΚΗ 

-φ- 

Αριθ. 2977/π.ε. (6) 

Τροποποίηση και συμπλήρωση της 2576/88 απόφασης Νομάρχου Αι¬ 
τωλίας και Ακαρνανίας ως προς τους όρους δόμησης. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Το Π.Δ. της 24.4.85 (ΦΕΚ 181 Δ’) και ειδικότερα των παραγ. 
1β του άρθρου 9 αυτού. 

2. Το Π.Δ. της 25.8.1969 (ΦΕΚ 164 Δ’). 

3. Τις διατάξεις του από 17.7.1923 «περί σχεδίων πόλεων» κ.λπ. 

4. Τις διατάξεις του Α.Ν. 314/68 όπως τροποποιήθηκε με το Ν.Δ. 
1018/71. 

5. Τις διατάξεις του Ν. 3200/55 «περί διοικητικής αποκέντρωσης 
κ.λπ.». 

6. Το 183 Π.Δ. (ΦΕΚ 70/Α'/5.6.86) περί αρμοδιοτήτων Νομαρ- 
χών. 

7. Την 1800/91 εισήγηση του Πολεοδομικού Γραφείου Αμφλο- 
χίας ’ 

8. Τη σύμφωνη γνωμοδότηση του ΣΧΟΠ του Νομού που διατυπώ¬ 
θηκε στην πράξη 18η (θέμα 4ον) του οποίου αποδεχόμαστε τις απόψεις, 
αποφασίζουμε: 

Την τροποποίηση της 2576/88 απόφασής μας ορίζονται την αρτιό¬ 
τητα των οικοπέδων σε 350 μ2 τόσο αυτών που βρίσκονται εντός του 
παλαιού σχεδίου - διάγραμμα διανομής όσο και αυτών που βρίσκονται 
εντός των ορίων του οικισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 31 Ιανουάριου 1992 
Η Νομάρχης 

ΜΑΙΡΗ ΣΟΡΩΤΟΤ-ΤΣΑΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


